ஒரு தேவையையும் சீட்டாட்டத்தையும் அடுத்தடுத்துக் காட்டியதுமே ஆட்டத்தில் எல்லாவற்றையும் இழந்து தேவையை நிறைவேற்ற முடியாமல் சங்கடத்துக்கோ அல்லது தீராத பழிக்கோ ஆளாகிறவர்களைப் பற்றிய சித்திரங்கள் கதையுலகில் உண்டு. சீட்டாட்டத்தில் வென்று தேவைகளை நிறைவேற்றுகிற அம்சத்தை முதன்முதலாகக் கரிச்சான்குஞ்சுவின் கதையில்தான் பார்த்தேன். அதனாலேயே இக்கதையை என் மனத்தில் ஆழமாகப் பதிந்துவிட்டது.